**SKELBIAMŲ DERYBŲ SĄLYGOS**

**gamtinės dujos**

**I SKYRIUS**

**BENDROSIOS NUOSTATOS**

* 1. Akcinė bendrovė „Kauno energija“ (toliau – **Įsigyjančioji organizacija**) skelbiamų derybų būdu numato įsigyti **gamtines dujas** (toliau – **Pirkimas**).Su Pirkimo laimėtoju bus sudaroma gamtinių dujų pirkimo – pardavimo sutartis (toliau – **Sutartis**).
	2. Pirkimas vykdomas vadovaujantis aktualios redakcijos Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis, patvirtintomis Lietuvos Respublikos Vyriausybės 2003 m. kovo 3 d. nutarimu Nr. 277 „Dėl įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimo taisyklių patvirtinimo “ (toliau – **Taisyklės**), bei kitais Lietuvos Respublikos teisės aktais ir šiomis Pirkimo sąlygomis (toliau – **Sąlygos**).
	3. Sąlygos patvirtintos akcinės bendrovės „Kauno energija“ pirkimo komisijos gamtinių dujų pirkimui (toliau – **Komisija**) 2022−07−13 (posėdžio protokolo Nr. P−106−295) sprendimu.
	4. Vartojamos pagrindinės sąvokos, apibrėžtos Taisyklėse.
	5. Išankstinis informacinis skelbimas apie Pirkimą nebuvo paskelbtas.
	6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
	7. Visos Pirkimo sąlygos nustatytos Pirkimo dokumentuose, kuriuos sudaro:

1.7.1. skelbimas apie Pirkimą;

1.7.2. Sąlygos (kartu su priedais);

1.7.3. Pirkimo dokumentų paaiškinimai/ patikslinimai/ papildymai, įskaitant atsakymus į tiekėjų klausimus/ prašymus (jeigu tokių yra);

1.7.4. kita Įsigyjančiosios organizacijos interneto svetainėje pateikta informacija, susijusi su Pirkimu.

1.8. Įsigyjančioji organizacija yra pridėtinės vertės mokesčio (toliau – **PVM**) mokėtoja.

1.9. Įsigyjančiosios organizacijos ir tiekėjų susirašinėjimas vykdomas tik el. paštu (išskyrus pasiūlymų pateikimą), o Sąlygų paaiškinimai, pranešimai ar kita svarbi informacija, skelbiama Įsigyjančiosios organizacijos interneto svetainėje, adresu [www.kaunoenergija.lt](http://www.kaunoenergija.lt) bei Viešųjų pirkimų tarnybos internetiniame puslapyje, adresu <https://vpt.lrv.lt/lt/nuorodos/kuro-skelbimai-ir-ataskaitos/kuro-skelbimai/2021>.

1.10. Sąlygose naudojama sąvoka „*pirminis pasiūlymas*“ atitinka Taisyklėse naudojamą sąvoką „*pasiūlymas*“, o sąvoka „*galutinis pasiūlymas*“, − Taisyklėse naudojamą sąvoką „*galutinis pasiūlymas*“.

1.11. Šiam Pirkimui Sutarties projektas nėra parengtas. Esminės Sutarties sąlygos išdėstytos Sąlygų XIV skyriuje. Pirkimą laimėjęs tiekėjas rengia Sutarties projektą, kuris galės būti derinamas ir koreguojamas bendru Įsigyjančiosios organizacijos ir laimėjusio tiekėjo sutarimu. Į Sutarties projektą turi būti įtrauktos Sąlygų XIV skyriuje nurodytos esminės Sutarties sąlygos. Sutarties projekto nuostatos negali prieštarauti Taisyklėms, Įsigyjančiosios organizacijos esminėms Sutarties sąlygoms, Sąlygų 1 priedo „Techninė specifikacija“ (toliau – **Techninė specifikacija**) bei Sąlygų reikalavimams. Jeigu Sutarties projektas neatitiks šiame punkte nurodytų reikalavimų, laikoma, kad tiekėjas atsisako sudaryti Sutartį taip, kaip nurodyta Sąlygų 14.3 punkte.

 **II SKYRIUS**

**PIRKIMO OBJEKTAS**

2.1. Pirkimo objektas – **gamtinės dujos, skirtos šilumos gamybai akcinės bendrovės „Kauno energija“ objektuose** (toliau – **Dujos**). Reikalavimai Dujoms bei detalesnė informacija yra pateikiama Techninėje specifikacijoje.

2.2. Pirkimo objektas yra skaidomas į 2 (dvi) Pirkimo dalis (pagal laikotarpį):

2.2.1. **1 Pirkimo objekto dalis „Gamtinės dujos 2022 m. spalio – gruodžio mėn. laikotarpiui“:**

 1 lentelė

|  |  |  |
| --- | --- | --- |
| **Metai** | **Mėnuo** | **Minimalus Dujų kiekis\*, MWh** |
| *1* | *2* | *3* |
| 2022 m. | Spalis | 3 000 |
| Lapkritis | 5 800 |
| Gruodis | 8 600 |
| **Viso:** | **17 400** |

*\* Įsigyjančioji organizacija įsipareigoja nupirkti visą nurodytą minimalų Dujų kiekį (atitinkamo mėnesio).*

2.2.1.1. Įsigyjančioji organizacija numato pagal faktinį poreikį įsigyti ***papildomą Dujų kiekį, kurį tiekėjas įsipareigoja patiekti*** (toliau – **PDK1**) **– iki 20 procentų nuo 1 lentelės 3 stulpelyje nurodyto minimalaus Dujų kiekio** atitinkamam mėnesiui (nurodyta Techninėje specifikacijoje);

2.2.1.2. Įsigyjančioji organizacija numato pagal faktinį poreikį įsigyti ***papildomą Dujų kiekį****,* ***kurį tiekėjas įsipareigoja patiekti tik esant abiejų Sutarties šalių papildomam rašytiniam susitarimui*,**  (toliau – **PDK2**) **– iki 40 procentų nuo 1 lentelės 3 stulpelyje nurodyto minimalaus Dujų kiekio** atitinkamam mėnesiui (nurodyta Techninėje specifikacijoje);

2.2.1.3. Maksimalus Dujų kiekis = minimalus Dujų kiekis + PDK1 + PDK2

2.2.1.4. Numatomas Dujų tiekimo laikotarpis – nuo 2022 m. spalio 1 d. 7.00 val iki 2023 m. sausio 1 d. 7.00 val. (imtinai).

2.2.1.5. PDK1 ir PDK2 bus perkami, neviršijant maksimalios Sutarties kainos.

 2.2.2. **2 Pirkimo objekto dalis „Gamtinės dujos 2023 m. sausio – balandžio mėn. laikotarpiui“:**

 2 lentelė

|  |  |  |
| --- | --- | --- |
| **Metai** | **Mėnuo** | **Minimalus Dujų kiekis\*\*, MWh** |
| *1* | *2* | *3* |
| 2023 m. | Sausis | 10 000 |
| Vasaris | 8 000 |
| Kovas | 6 800 |
| Balandis | 4 300 |
|  **Viso:** | **29 100** |

*\*\* Įsigyjančioji organizacija įsipareigoja nupirkti visą nurodytą minimalų Dujų kiekį (atitinkamo mėnesio).*

2.2.2.1. Įsigyjančioji organizacija numato pagal faktinį poreikį įsigyti **PDK1 – iki 20 procentų nuo 2 lentelės 3 stulpelyje nurodyto minimalaus Dujų kiekio** atitinkamam mėnesiui (nurodyta Techninėje specifikacijoje);

2.2.2.2. Įsigyjančioji organizacija numato pagal faktinį poreikį įsigyti **PDK2 – iki 40 procentų nuo 2 lentelės 3 stulpelyje nurodyto minimalaus Dujų kiekio** atitinkamam mėnesiui (nurodyta Techninėje specifikacijoje);

2.2.2.3. Maksimalus Dujų kiekis = minimalus Dujų kiekis + PDK1 + PDK2

2.2.2.4. Numatomas Dujų tiekimo laikotarpis – nuo 2023 m. sausio 1 d. 7.00 val iki 2023 m. gegužės 1 d. 7.00 val. (imtinai).

2.2.2.5. PDK1 ir PDK2 bus perkami, neviršijant maksimalios Sutarties kainos.

2.3. Pasiūlymas pateikiamas **siūlant visą Sąlygų 2.2 punkte nurodytą maksimalų Dujų kiekį** (minimalus dujų kiekis + PDK1 + PDK2; atitinkamai Pirkimo objekto daliai), įvertinus visas Dujų tiekimui būtinas išlaidas, atsižvelgiant į Techninėje specifikacijoje nurodytus reikalavimus.

2.4. Dujų pirkimo vieta – virtualus prekybos taškas AB „Amber Grid“ gamtinių dujų perdavimo sistemoje, kuriame tiekėjas parduoda Dujas, o Įsigyjančioji organizacija jas perka ir priima.

2.5. Ataskaitinis laikotarpis – laikotarpis nuo pirmos mėnesio kalendorinės dienos iki paskutinės mėnesio kalendorinės dienos. Kiekvienas Ataskaitinis laikotarpis prasideda pirmą Ataskaitinio laikotarpio dieną 7.00 val. ir baigiasi kito Ataskaitinio laikotarpio pirmą dieną 7.00 val.

2.6. Tiekėjas prisiima riziką dėl Sutarties vykdymo išlaidų dydžio.

2.7. Siekiant įgyvendinti REMIT reglamento vykdymo nuostatas, Įsigyjančioji organizacija patvirtina, jog jos techninis vartojimo pajėgumas yra lygus arba didesnis nei 600 000 (šeši šimtai tūkstančių) MWh per metus.

 **III SKYRIUS**

**KVALIFIKACIJOS REIKALAVIMAI TIEKĖJAMS**

* 1. Tiekėjas, dalyvaujantis Pirkime, turi atitikti žemiau nurodytus minimalius kvalifikacijos reikalavimus:

 3 lentelė

|  |  |  |
| --- | --- | --- |
| Eil.Nr. | Reikalavimai tiekėjams | Reikalavimus įrodantys dokumentai |
| 1. | Tiekėjas turi teisę verstis ta veikla kuri reikalinga Sutarčiai įvykdyti | Valstybinės energetikos reguliavimo tarybos (VERT) nustatyta tvarka išduotas gamtinių dujų tiekimo leidimas. Įsigyjančioji organizacija nereikalauja pateikti papildomų dokumentų dėl atitikties šiam reikalavimui įrodymo. Komisija tikrina duomenis apie tiekėją viešai ir nemokamai prieinamoje nacionalinėje duomenų bazėje: <https://www.regula.lt/dujos/Puslapiai/sarasai/gamtiniu-duju-tiekimo-licencijas-turincios-imones.aspx> \*\*\* |
| 2. | Tiekėjas turi būti pajėgus patiekti ne mažiau kaip 1 000 (vieną tūkstantį) MWh Dujų per 1 (vieną) gamtinių dujų parą | Tiekėjo patvirtinimas (laisvos formos deklaracija), kad jis yra pajėgus per 1 (vieną) gamtinių dujų parą \*\*\*\* patiekti ne mažiau kaip 1 000 (vieną tūkstantį) MWh gamtinių dujų. |

*\*\*\* jeigu dėl informacinės sistemos trikdžių Komisija neturės galimybės patikrinti duomenų apie tiekėją nurodytoje viešai ir nemokamai prieinamoje nacionalinėje duomenų bazėje, tai ji turės teisę prašyti šio tiekėjo pateikti Lietuvos Respublikoje nustatyta tvarka išduotą dokumentą, įrodantį atitikimą nurodytam reikalavimui.*

*\*\*\*\* Gamtinių dujų para − para, per kurią faktiškai tiekiamos ir vartojamos Dujos, prasidedanti kiekvienos dienos 7.00 val. ir besibaigianti kitos dienos 7.00 val.*

* 1. Teisę dalyvauti tolesnėse Pirkimo procedūrose turi tik tie tiekėjai, kurių kvalifikaciniai duomenys atitinka Įsigyjančiosios organizacijos reikalavimus.
	2. Įsigyjančioji organizacija atmeta tiekėjo pirminį pasiūlymą, jeigu nustatoma, kad tiekėjas pateikė netikslius arba neišsamius kvalifikacinius duomenis ir, jeigu Įsigyjančiosios organizacijos paprašytas tiekėjas ne vėliau kaip per 3 (tris) darbo dienas po tokio prašymo tiekėjui pateikimo dienos, nepašalino šių trūkumų. Tiekėjui per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 (dvi) darbo dienas nuo sprendimo apie Tiekėjo pasiūlymo atmetimą priėmimo dienos apie tai raštu informuoja tiekėją.

**IV SKYRIUS**

**TIEKĖJŲ GRUPĖS DALYVAVIMAS PIRKIME**

* 1. Įsigyjančioji organizacija neriboja tiekėjų galimybės pasitelkti tiekėjų grupės narius.
	2. Jei pasiūlymą teikia tiekėjų grupė, tai pasiūlyme turi būti pateikta jungtinės veiklos sutarties (toliau – **JVS**) tinkamai patvirtinta (tiekėjų grupės atsakingo nario vadovo ar jo įgalioto asmens parašu ir antspaudu (jei turima) kopija. JVS turi būti nurodyta:

4.2.1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su Įsigyjančiaja organizacija sudaryti Sutartį, šių įsipareigojimų vertės dalis, išreikšta procentiniu dydžiu, įeinanti į bendrą Sutarties vertę;

4.2.2. solidari visų JVS šalių atsakomybė už iš Pirkimo ar Sutarties kylančių prievolių Įsigyjančiajai organizacijai ir įsipareigojimų nevykdymą (įskaitant ir tokius iš Sutarties kylančius bendrus įsipareigojimus, kurie savo esme tęstųsi ilgiau nei Sutarties ar JVS terminas);

4.2.3. JVS narys, atstovaujantis tiekėjų grupę (su kuriuo Įsigyjančioji organizacija turėtų tvarkyti bendrus reikalus, susijusius su Pirkimu: bendrauti pasiūlymo vertinimo metu kylančiais klausimais, teikti su pasiūlymo įvertinimu susijusią informaciją ir pasirašyti Sutartį);

4.2.4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su Sutarties įgyvendinimu susijusius dokumentus.

* 1. Įsigyjančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti Sutartį, ši tiekėjų grupė įgytų tam tikrą teisinę formą.

**V SKYRIUS**

**KAINOS NUSTATYMAS IR VERTINIMAS**

* 1. **Tiekėjas pasiūlymą turi pateikti pagal Sąlygų 2 priedą „Pasiūlymo forma“ ir jame nurodytą apskaičiavimo tvarką.**
	2. **Sąlygų 2 priedo „Pasiūlymo forma“ 3 lentelės 8 stulpelyje (1 Pirkimo objekto dalis) ir 4 lentelės 8 stulpelyje (2 Pirkimo objekto dalis) yra naudojama TTFI (angl. *TTF Natural Gas Index*) reikšmė ICE biržoje 2022 m. birželio 29 d.** (pasiūlymų vertinimui laikoma, kad Dujų tiekimo mėnuo yra 2022 m. liepos mėn.) **– 105,992 Eur/ MWh be PVM.**

5.3. Į siūlomą pasiūlymo kainą turi būti įskaityti visi mokesčiai ir visos tiekėjo išlaidos iki Lietuvos virtualaus prekybos taško, kuriuos privalo sumokėti tiekėjas. **Akcizo mokestis neįtraukiamas į pasiūlymo kainą.**

5.4. **Bendra pasiūlymo kaina** nurodoma skaičiais ir **ne daugiau kaip dviejų skaičių po kablelio tikslumu**.

5.5. Nagrinėjant Pirkimui pateiktus pasiūlymus, bus vertinama užpildytame Sąlygų 2 priedo „Pasiūlymo forma“ 3 lentelėje nurodyta „Pasiūlymo kaina be PVM, Eur“ (1 Pirkimo objekto dalis) ir 4 lentelėje nurodyta „Pasiūlymo kaina be PVM, Eur“ (2 Pirkimo objekto dalis).

5.6. **Tiekėjo** pasiūlyme (užpildytame **Sąlygų 2 priedo „Pasiūlymo forma“ 3 lentelės 9 stulpelyje (1 Pirkimo objekto dalis) ir 4 lentelės 9 stulpelyje (2 Pirkimo objekto dalis) nurodyta nuolaida (−) ar antkainis (+)** nuo TTFI reikšmės ICE biržoje2022 m. birželio 29 d. **(Eur/ MWh, be PVM) bus fiksuota (−as) ir negalės kisti visu Sutarties (atitinkamai Pirkimo objekto daliai) galiojimo laikotarpiu. Minėta nuolaida (−) ar antkainis (+) taikoma (−as) apskaičiuojant Dujų kainą už 1 MWh pagal 14.8.4 punkte nurodytą formulę visiems Sutarties (atitinkamai Pirkimo objekto daliai) galiojimo metu esantiems Ataskaitiniams laikotarpiams.**

5.7. **Jeigu tiekėjas pateiks pasiūlymą ne pagal Sąlygų V skyriuje nurodytą tvarką, tokio tiekėjo pasiūlymas bus atmestas, o tiekėjas − pašalintas iš Pirkimo procedūros.**

**VI SKYRIUS**

**PASIŪLYMŲ RENGIMO, PATEIKIMO, KEITIMO REIKALAVIMAI**

6.1. **Tiekėjas gali pateikti tik vieną pirminį pasiūlymą ir vieną galutinį pasiūlymą** (atitinkamai Pirkimo objekto daliai). **Šis apribojimas taikomas ir Taisyklių 9.11 punkte nurodytiems tiekėjams, priklausantiems susijusių įmonių grupei**, t. y. visi asmenys, susiję Taisyklėse nurodytais būdais, gali pateikti tik vieną pirminį pasiūlymą ir vieną galutinį pasiūlymą dėl to paties Pirkimo objekto. **Jeigu pirminį pasiūlymą pateikia bent vienas iš tokių tiekėjų, kiti susiję asmenys dėl šio Pirkimo objekto pateikti pasiūlymų negali. Tiekėjas kartu su pirminiu pasiūlymu privalo pateikti rašytinį patvirtinimą, kad laikomasi šios sąlygos**. Jeigu atskirus pirminius pasiūlymus pateikia tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pirminį pasiūlymą pateikusio tiekėjo dokumentai atmetami kaip neatitinkantys Taisyklėse nustatytos minėtos sąlygos.

6.2. Tiekėjas, pateikdamas pirminį pasiūlymą Pirkimui, sutinka su šiomis Sąlygomis ir patvirtina, kad jo pirminiame ir galutiniame pasiūlymuose pateikta informacija yra teisinga ir apima viską, ko reikia tinkamam Sutarties įvykdymui.

 6.3. Tiekėjas kainos pasiūlymą privalo pateikti pagal šių Sąlygų 2 priedą „Pasiūlymo forma“. Pirminis/ galutinis pasiūlymas, pasirašytas tiekėjo arba jo įgalioto asmens, turi būti pateikiamas raštu, užklijuotame voke. Ant voko turi būti užrašytas Įsigyjančiosios organizacijos pavadinimas, adresas, Pirkimo pavadinimas, tiekėjo pavadinimas ir adresas. Ant voko taip pat turi būti užrašas **„Neatplėšti iki pirminių/ galutinių pasiūlymų pateikimo termino pabaigos“**. Vokas su pirminiu pasiūlymu ar galutiniu pasiūlymu grąžinamas jį atsiuntusiam tiekėjui, jeigu pirminis/ galutinis pasiūlymas pateikiamas neužklijuotame voke.

 6.4. Tiekėjai pirminius pasiūlymus ir galutinius pasiūlymus rengia ir pateikia lietuvių kalba.

 6.5. Pirminio/ galutinio pasiūlymo lapai su priedais turi būti sunumeruoti, sutvirtinti tarpusavyje taip, kad negalima būtų jų išardyti nepaliekant tokį išardymą patvirtinančių žymių (pvz., surišti ar sutvirtinti kniedėmis, t. y. sutvirtinti tarpusavyje), ir paskutinio lapo antrojoje pusėje patvirtinti tiekėjo/ tiekėjų grupės atsakingo nario ar jo įgalioto asmens parašu. Pasiūlymo (su priedais) paskutinio lapo antrojoje pusėje turi būti nurodytas tiekėjo/ tiekėjų grupės atsakingo nario ar jo įgalioto asmens vardas, pavardė ir pareigos (jeigu jos yra), padėtas antspaudas (jeigu turima) bei nurodytas pasiūlymo lapų skaičius.

6.6. Pasiūlymuose nurodyta „Pasiūlymo kaina be PVM” turi būti pateikta eurais. Apskaičiuojant kainą, turi būti atsižvelgta į Pirkimo dokumentuose nurodytą apimtį, į Sąlygų reikalavimus ir pan. Į „Pasiūlymo kaina be PVM” turi būti įskaityti visi mokesčiai ir visos tiekėjo išlaidos iki virtualaus prekybos taško AB „Amber Grid“ gamtinių dujų perdavimo sistemoje. **PVM mokesčiai turi būti nurodomi atskirai. Ne Lietuvos Respublikoje registruoti tiekėjai privalo į pasiūlymo kainą įskaičiuoti visus privalomus mokesčius, išskyrus Lietuvoje taikomą PVM. Jeigu PVM suma nenurodoma, turi būti nurodytos priežastys, kodėl PVM netaikomas (pvz. neapmokestinama, 0 proc. PVM tarifas ir t.t.). Jei pasiūlymą teikia ne Lietuvos Respublikoje registruoti tiekėjai, kainas jie pateikia be PVM, užpildydami pasiūlymo formą (Sąlygų 2 priedas) ir nenurodydami PVM.**

6.7. Visi pasiūlymai turi galioti ne trumpiau kaip **90 (devyniasdešimt)** kalendorinių dienų nuo pirminių pasiūlymų pateikimo termino pabaigos. Kol nesibaigęs pasiūlymų galiojimo terminas, Įsigyjančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodytos datos. **Tiekėjas gali atmesti tokį prašymą**, **tuomet jo pasiūlymas atmetamas. Laikoma, kad tiekėjas atmetė prašymą pratęsti savo pasiūlymo galiojimo terminą ir atšaukė savo pasiūlymą, jei per 5 (penkias) darbo dienas**: a) tiekėjas neatsako į Įsigyjančiosios organizacijos prašymą dėl pasiūlymo galiojimo termino pratęsimo; b) tiekėjas nurodo, kad pasiūlymo galiojimo terminas nebus pratęstas*.*

6.8. Kol nesibaigęs pirminių/ galutinių pasiūlymų pateikimo terminas, tiekėjas gali pakeisti arba atšaukti savo pirminį/ galutinį pasiūlymą*,* jeigu Pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pirminių/ galutinių pasiūlymų pateikimo termino pabaigą.

6.9. Pirminio pasiūlymo reikalavimai:

6.9. 1. **Pirminį pasiūlymą sudaro tiekėjo raštu pateiktų dokumentų visuma:**

6.9.1.1. užpildyta pasiūlymo forma (Sąlygų 2 priedas);

6.9.1.2. įgaliojimo, jeigu visą pasiūlymą pasirašo ne tiekėjo/ tiekėjų grupės atsakingo nario vadovas, o jo įgaliotas asmuo, kopija;

6.9.1.3. JVS kopija, jeigu pasiūlymą teikia tiekėjų grupė;

6.9.1.4. tiekėjo kvalifikaciją patvirtinantis dokumentas, nurodytas Sąlygų 3.1 punkto 3 lentelės 2 punkte (tiekėjo patvirtinimas (laisvos formos deklaracija), kad jis yra pajėgus per 1 (vieną) gamtinių dujų parą patiekti ne mažiau kaip 1 000 (vieną tūkstantį) MWh gamtinių dujų);

6.9.1.5. tiekėjo patvirtinimas pagal Sąlygų 6.1 punkto reikalavimus (nurodoma pasiūlymo formoje).

6.9.2. Pirminis pasiūlymas turi būti pateiktas **iki 2022 m. liepos 27 d. 9 val. 45 min.** (Lietuvos Respublikos laiku) atsiuntus jį paštu, per pasiuntinį ar tiesiogiai atvykus adresu: **akcinė bendrovė „Kauno energija”, Raudondvario pl. 84, LT−47179 Kaunas, Lietuva (prieš atvykstant susisiekti su Pirkimo skelbime nurodytu asmeniu)**. Jeigu pirminis pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam tiekėjui.

6.10. Galutinio pasiūlymo reikalavimai:

6.10. 1. **Galutinį pasiūlymą sudaro tiekėjo raštu pateiktų dokumentų visuma:**

6.10.1.1. užpildyta pasiūlymo forma (Sąlygų 2 priedas);

6.10.1.2. įgaliojimo, jeigu visą pasiūlymą pasirašo ne tiekėjo/ tiekėjų grupės atsakingo nario vadovas, o jo įgaliotas asmuo, kopija.

6.10.2. Galutinis pasiūlymas turi būti pateiktas iki galutinių pasiūlymų pateikimo termino, kuris bus nurodytas kvietime pateikti galutinį pasiūlymą, atsiuntus jį paštu, per pasiuntinį ar tiesiogiai atvykus adresu: **akcinė bendrovė „Kauno energija”, Raudondvario pl. 84, LT−47179 Kaunas, Lietuva (prieš atvykstant susisiekti su Pirkimo skelbime nurodytu asmeniu)**. Jeigu galutinis pasiūlymas gaunamas pavėluotai, neatplėštas vokas su pasiūlymu grąžinamas jį atsiuntusiam tiekėjui.

6.10.3. Tiekėjo pirminis pasiūlymas laikomas galutiniu, kai jis neatvyksta į derybas dėl pateisinamos priežasties.

6.10.4. Galutiniame pasiūlyme nurodyta kaina negali būti didesnė nei nurodyta pirminiame pasiūlyme.

**VII SKYRIUS**

**PASIŪLYMO GALIOJIMO UŽTIKRINIMAS**

 7.1. Įsigyjančioji organizacija nereikalauja kartu su pasiūlymu pateikti pasiūlymo galiojimo užtikrinimą patvirtinančio dokumento, tačiau tiekėjas, Įsigyjančiajai organizacijai raštu pareikalavus, turės sumokėti **baudą: 1 Pirkimo objekto dalis – 55 800,00 Eur (penkiasdešimt penki tūkstančiai aštuoni šimtai eurų ir 00 ct); 2 Pirkimo objekto dalis – 92 700,00 Eur (devyniasdešimt du tūkstančiai septyni šimtai eurų ir 00 ct)**, šiais atvejais:

 7.1.1. jei tiekėjas atsiima ar pakeičia pasiūlymą jo galiojimo laikotarpiu (atitinkamai Pirkimo objekto daliai);

 7.1.2. jei tiekėjas – Pirkimo laimėtojas atsisako ar vengia pasirašyti Sutartį per Įsigyjančiosios organizacijos nurodytą terminą (atitinkamai Pirkimo objekto daliai).

 7.2. Galutinio pasiūlymo pateikimas nelaikomas pasiūlymo atšaukimu ar keitimu kaip nustatyta šio skyriaus 7.1.1 punkte, išskyrus atvejus, kai tiekėjas pateikdamas galutinį pasiūlymą nebeatitinka Pirkimo dokumentų reikalavimų arba galutiniame pasiūlyme nurodyta kaina yra didesnė nei nurodyta pirminiame pasiūlyme (atitinkamai Pirkimo objekto daliai).

**VIII SKYRIUS**

**PIRKIMO SĄLYGŲ PAAIŠKINIMAS IR PATIKSLINIMAS**

 8.1. Tiesioginį ryšį su tiekėjais įgaliotas palaikyti: **Komisijos pirmininkas Laimonas Narbutas**, el. paštas: l.narbutas@kaunoenergija.lt. Kitomis priemonėmis ir/ ar būdais pateikti tiekėjų klausimai/ prašymai nebus nagrinėjami.

 8.2. Įsigyjančioji organizacija privalo atsakyti į kiekvieną tiekėjo Sąlygų 8.1 punkte nurodytu
el. paštu pateiktą prašymą paaiškinti/ patikslinti Sąlygas, per 3 (tris) darbo dienas nuo prašymo gavimo, tačiau ne vėliau kaip prieš 3 (tris) darbo dienas iki pirminių pasiūlymų pateikimo termino pabaigos, jeigu prašymas gautas likus pakankamai laiko, **ne mažiau kaip prieš 6 (šešias) darbo dienas iki pirminių pasiūlymų pateikimo termino pabaigos**. Atsakymai į tiekėjų klausimus papildomai skelbiami Pirkimo skelbime nurodytu interneto adresu.

 8.3. Nesibaigus pirminių pasiūlymų pateikimo terminui, Įsigyjančioji organizacija savo iniciatyva gali paaiškinti/ patikslinti Pirkimo dokumentus. Tokius paaiškinimus/ patikslinimus Įsigyjančioji organizacija skelbia interneto adresu, nurodytu Pirkimo skelbime, ne vėliau kaip likus 3 (trims) darbo dienoms iki pirminių pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pirminių pasiūlymų pateikimo terminą.

 8.4. Įsigyjančioji organizacija nerengs susitikimų su tiekėjais dėl Pirkimo dokumentų paaiškinimų.

**IX SKYRIUS**

**VOKŲ SU PIRMINIAIS PASIŪLYMAIS ATPLĖŠIMAS**

 9.1.Vokai su pirminiais pasiūlymais atplėšiami Komisijos posėdyje.

 9.2. Komisijos posėdis, kuriame atplėšiami vokai su pasiūlymais vyks adresu: akcinė bendrovė „Kauno energija”, Raudondvario pl. 84, LT−47179 Kaunas, Lietuva. Vokų atplėšimo pradžia **2022 m. liepos 27 d. 10 val. 00 min. (Lietuvos laiku).**

 9.3. Vokų su pirminiais pasiūlymais atplėšimo Komisijos posėdyje tiekėjai nedalyvauja.

 9.4. Komisija vokų su pasiūlymais atplėšimo procedūros rezultatus įformina protokolu.

**X SKYRIUS**

**PIRMINIŲ PASIŪLYMŲ VERTINIMAS IR DERYBOS**

 10.1. Įsigyjančioji organizacija patikrina, ar pirminius pasiūlymus pateikusių tiekėjų kvalifikacija atitinka Pirkimo dokumentuose nustatytus minimalius kvalifikacijos reikalavimus.

 10.2. Pirminiame pasiūlyme nurodyta kaina bus vertinama eurais. Jeigu pirminiame pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pirminių pasiūlymų pateikimo termino dieną.

 10.3. Įsigyjančioji organizacija gali prašyti, kad tiekėjai paaiškintų savo pasiūlymus, tačiau
negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis Pirkimo dokumentų reikalavimus, išskyrus vykdomų derybų procese pateiktus pasiūlymus, kol jie tampa galutiniai.

 10.4. Jeigu tiekėjas pateikia netikslius, neišsamius Pirkimo dokumentuose nurodytus kartu su
pirminiu pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 (trys) darbo dienos nuo Įsigyjančiosios organizacijos prašymo išsiuntimo dienos.

 10.5. Jeigu tiekėjas per Įsigyjančiosios organizacijos nurodytą terminą nepapildo ar nepateikia Pirkimo dokumentuose nurodytų kartu su pirminiu pasiūlymu teikiamų dokumentų ir/ ar nepaaiškina pirminio pasiūlymo, jo pirminis pasiūlymas atmetamas kaip neatitinkantis Pirkimo dokumentuose nustatytų reikalavimų.

 10.6. Įsigyjančioji organizacija visiems tiekėjams, kurie atitinka nustatytus minimalius kvalifikacijos reikalavimus ir kurių pateikti pirminiai pasiūlymai atitinka Pirkimo dokumentuose nustatytus minimalius pasiūlymų pateikimo reikalavimus, vienu metu išsiunčia rašytinius kvietimus derėtis. Rašytiniai kvietimai tiekėjams išsiunčiami pirminiuose pasiūlymuose nurodytais elektroniniais adresais. **Tiekėjai kviečiami derėtis laikantis pirminių pasiūlymų pateikimo eilės.**

 10.7. Rašytiniame kvietime derėtis, kuris išsiunčiamas tiekėjams, bus nurodyta: **nuoroda į skelbimą apie Pirkimą, derybų pradžios data ir laikas (val. ir min.), derybų etapai ir jų vykdymo tvarka bei kita reikiama informacija.**

 10.8. **Įsigyjančioji organizacija su tiekėjais turi teisę derėtis dėl pasiūlymų turinio, kainos ir Sutarties sąlygų**, kurios neturi prieštarauti Pirkimo dokumentams ir rašytiniam kvietimui derėtis.

 10.9. Derybos bus vykdomos laikantis šių sąlygų:

 10.9.1. Įsigyjančioji organizacija derėsis su kiekvienu tiekėju atskirai;

 10.9.2. Tiekėjams nebus teikiama informacija apie kitus derybose dalyvaujančius tiekėjus, jų tapatybę iki vokų su pasiūlymais, kuriuose nurodytos galutinės tiekėjų siūlomos kainos, atplėšimo datos ir laiko (val. ir min.);

 10.9.3. derybose dalyvaujantys asmenys negalės atskleisti jokios techninės, komercinės ar su kainomis susijusios informacijos tretiesiems asmenims;

 10.9.4. visiems pakviestiems tiekėjams bus taikomi vienodi reikalavimai, suteikiamos vienodos galimybės ir pateikiama vienoda informacija;

 10.9.5. derybos bus protokoluojamos;

 10.9.6. derybų protokolą pasirašys derybose dalyvavę Komisijos nariai ir tiekėjas, su kuriuo derėtasi, ar jo įgaliotas asmuo.

 10.10. Skelbiamos derybos laikomos įvykusiomis, jeigu gaunamas bent vienas Pirkimo dokumentuose nustatytus reikalavimus atitinkantis pasiūlymas ir su pasiūlymą pateikusiu tiekėju sudaroma Sutartis.

 **XI SKYRIUS**

**VOKŲ SU GALUTINIAIS PASIŪLYMAIS ATPLĖŠIMAS**

 11.1.Pasiūlymai, kuriuose nurodytos galutinės tiekėjų siūlomos kainos turi būti pateikiami užklijuotuose vokuose.

 11.2.Vokų su galutiniais pasiūlymais atplėšimo procedūroje turi teisę dalyvauti visi derybose dalyvavę tiekėjai arba jų įgalioti atstovai.

 11.3. Vokai su galutiniais pasiūlymais atplėšiami Komisijos posėdyje. Komisijos posėdžio, kuriame atplėšiami vokai su galutiniais pasiūlymais vyks adresu: **Raudondvario pl. 84, LT−47179 Kaunas**. Vokų atplėšimo pradžia bus nurodyta kvietime pateikti galutinius pasiūlymus.

 11.4. Komisija vokų atplėšimo procedūros rezultataus įformina protokolu.

 11.5. Vokus atplėšia vienas iš Komisijos narių galutinius pasiūlymus pateikusių ir dalyvaujančių Komisijos posėdyje tiekėjų ar jų įgaliotų atstovų akivaizdoje. Vokai atplešiami ir tuo atveju, jeigu į šį posėdį tiekėjas ar jo įgaliotas atstovas neatvyksta.

 11.6. Vokų su galutiniais pasiūlymais atplėšimo procedūroje dalyvaujantiems tiekėjams ar jų įgaliotiems atstovams skelbiamas galutinį pasiūlymą pateikusio tiekėjo pavadinimas ir galutiniame pasiūlyme nurodyta bendra kaina (be PVM), ar pateikto galutinio pasiūlymo lapai reikiamai sutvirtinti tarpusavyje, sunumeruoti ir pasiūlymo paskutinio lapo antrojoje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos ir pasiūlymo lapų skaičius.

 11.7. Atplėšiant vokus su galutiniais pasiūlymais, Komisija leis posėdyje dalyvaujantiems tiekėjams ar jų įgaliotiems atstovams viešai ištaisyti Komisijos pastebėtus jų galutinio pasiūlymo lapų sutvirtinimo tarpusavyje ar įforminimo trūkumus, kuriuos įmanoma ištaisyti per posėdį: nesunumeruoti galutinio pasiūlymo puslapiai, paskutinio lapo antrojoje pusėje nėra tiekėjo ar jo įgalioto asmens parašo ir/ ar antspaudo (jeigu jie turi antspaudą), nenurodytas tiekėjo ar jo įgalioto asmens vardas, pavardė, pareigos, pasiūlymo lapų skaičius.

 11.8. Kiekvieno pateikto galutinio pasiūlymo paskutinio lapo antrojoje pusėje pasirašo Komisijos posėdyje dalyvaujantys jos nariai.

 11.9. Apie vokų su galutiniais pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindinama su šia informacija Įsigyjančioji organizacija negali atskleisti tiekėjo pasiūlyme esančios konfidencialios informacijos.

 11.10. Tolesnes pateiktų galutinių pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams nedalyvaujant.

**XII SKYRIUS**

**GALUTINIŲ PASIŪLYMŲ NAGRINĖJIMAS, VERTINIMAS IR PALYGINIMAS**

 12.1. Įsigyjančioji organizacija galutinius pasiūlymus vertina remdamasi **mažiausios kainos kriterijumi.**

 12.2. Galutiniame pasiūlyme nurodyta kaina bus vertinama eurais. Jeigu galutiniame pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę galutinių pasiūlymų pateikimo termino dieną.

 12.3. Įsigyjančioji organizacija gali prašyti, kad tiekėjai paaiškintų savo galutinius pasiūlymus, tačiau negali prašyti, siūlyti arba leisti pakeisti galutinio pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų neatitinkantis galutinis pasiūlymas taptų atitinkantis Pirkimo dokumentų reikalavimus.

 12.4. Įsigyjančioji organizacija, galutinių pasiūlymų vertinimo metu radusi galutiniame pasiūlyme nurodytos kainos apskaičiavimo klaidų, privalo paprašyti tiekėjų per jos nurodytą terminą ištaisyti galutiniame pasiūlyme pastebėtas aritmetines klaidas, nekeičiant per vokų su galutiniais pasiūlymais atplėšimo posėdyje paskelbtos kainos *(„Pasiūlymo kaina be PVM“*) Taisydamas galutiniame pasiūlyme nurodytas aritmetines klaidas, tiekėjas neturi teisės atisakyti kainos sudedamųjų dalių arba papildyti kainą naujomis dalimis.

 12.5. Jeigu tiekėjas per Įsigyjančiosios organizacijos nurodytą terminą neištaiso aritmetinių klaidų, nepapildo ar nepateikia Pirkimo dokumentuose nurodytų kartu su galutiniu pasiūlymu teikiamų dokumentų ir/ ar nepaaiškina galutinio pasiūlymo, jo pasiūlymas atmetamas kaip neatitinkantis Pirkimo dokumentuose nustatytų reikalavimų.

 12.6. Komisija atmeta pasiūlymą, jeigu siūloma kaina *(„Pasiūlymo kaina be PVM“*) Įsigyjančiajai organizacijai yra per didelė ir nepriimtina ir/ ar pateiktas galutinis pasiūlymas neatitinka Pirkimo dokumentuose nurodytų reikalavimų.

 12.7. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai. Pasiūlymų eilė nenustatoma, kai pasiūlymą Pirkimui pateikia tik vienas tiekėjas. 12.8. Pirkimo laimėtoju gali būti išrenkamas tik toks tiekėjas, kurio pasiūlymas atitinka Pirkimo dokumentuose nustatytus reikalavimus ir tiekėjo siūloma kaina nėra per didelė ir Įsigyjančiajai organizacijai nepriimtina.

 12.9. Pranešimas apie pasiūlymų eilę, laimėjusį galutinį pasiūlymą išsiunčiamas visiems Pirkimo dalyviams ne vėliau kaip per 5 (penkias) darbo dienas nuo Komisijos dėl laimėjusio pasiūlymo sprendimo priėmimo.

**XIII SKYRIUS**

**MOKĖJIMO SĄLYGOS IR TERMINAI**

 13.1. Už faktiškai, per Ataskaitinį laikotarpį, laiku pristatytas kokybiškas Dujas bus apmokama **iki einamojo mėnesio paskutinės darbo dienos pagal tiekėjo pateiktą sąskaitą faktūrą.**

 13.2. Tiekėjas turi pateikti sąskaitą faktūrą Įsigyjančiajai organizacijai iki 7−os po Ataskaitinio laikotarpio kalendorinės dienos abiem Sutarties šalims priimtinu ir Sutartyje nurodytu būdu.

**XIV SKYRIUS**

**SUTARTIES SUDARYMO SĄLYGOS**

 14.1 **Įsigyjančioji organizacija iki Sutarties sudarymo turi teisę nutraukti bet kurias Pirkimo procedūras, jeigu:**

 1) atsiranda aplinkybių, kurių nebuvo galima numatyti (atitinkamai Pirkimo objekto daliai);

 ***ir/ ar***

 2) netenkinama (−os) Taisyklių 43.11 punkte nurodyta (−os) sąlyga (−os) (atitinkamai Pirkimo objekto daliai).

 Įsigyjančioji organizacija ne vėliau kaip per 3 (tris) darbo dienas nuo aukščiau nurodytų aplinkybių atsiradimo išsiunčia pranešimus apie tai pasiūlymus pateikusiems tiekėjams, o jeigu pasiūlymų pateikimo terminas dar nepasibaigęs, – papildomai paskelbia apie tai Pirkimo skelbime nurodytu interneto adresu.

 14.2. Įsigyjančioji organizacija sudarys Sutartį su tiekėju, kurio pasiūlymas Komisijos sprendimu pripažintas geriausiu. Geriausią pasiūlymą pateikusiam tiekėjui ne vėliau kaip per 5 (penkias) darbo dienas nuo Komisijos sprendimo priėmimo raštu pranešama, kad jo pasiūlymas pripažintas laimėjusiu, ir nurodomas terminas iki kurio pabaigos reikia sudaryti Sutartį.

 14.3. Jeigu Pirkimo laimėtojas raštu atsisako sudaryti Sutartį arba iki Įsigyjančiosios organizacijos nurodyto laiko nepasirašo Sutarties, arba atsisako sudaryti Sutartį Pirkimo dokumentuose nustatytomis sąlygomis, laikoma, kad jis atsisakė sudaryti Sutartį. Tuo atveju Įsigyjančioji organizacija siūlo sudaryti Sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį.

 14.4. Sudarant Sutartį, negali būti keičiama laimėjusio tiekėjo pasiūlymo kaina ar keičiamas jos nustatymo būdas, pasiūlymo turinys ir kitos Sutarties sąlygos, išskyrus Taisyklių 132 punkte nustatytą išimtį.

 14.5. **Sudarius Sutartį, Įsigyjančioji organizacija kitiems pasiūlymus pateikusiems tiekėjams ne vėliau kaip per 3 (tris) darbo dienas išsiunčia pranešimus apie Sutarties sudarymą. Pranešime nurodoma, su kuo pasirašyta Sutartis, Pirkimo objektas ir Sutartyje nurodyta kaina**.

 14.6. Sutarties sąlygos negali būti keičiamos jos galiojimo laikotarpiu, išskyrus tokias Sutarties sąlygas, kurias pakeitus nebūtų pažeisti Taisyklių 3 ir 4 punktuose nustatyti principai ir tikslai.

 14.7. Sutartis negali būti sudaroma, kol nepasibaigė Taisyklėse nustatytas sutarties sudarymo atidėjimo (toliau – **Atidėjimo**) terminas. Atidėjimo terminas – 5 (penkios) darbo dienos, kuris prasideda nuo Įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Atidėjimo terminas nenustatomas, kai pasiūlymą pateikia vienas tiekėjas.

 14.8. **Esminės Sutarties sąlygos:**

 14.8.1. Perkamų Dujų tiekimo aprašymas, reikalavimai ir apimtys nustatytos Techninėje specifikacijoje, kuri yra neatskiriama Sutarties dalis.

 14.8.2. Sutartis sudaroma vadovaujantis aktualios redakcijos Taisyklėmis, Lietuvos Respublikos civiliniu kodeksu ir Pirkimo dokumentais.

 14.8.3. Minimalus, papildomas ir maksimalus Dujų kiekis yra nurodytas Techninėje specifikacijoje.

 14.8.4. Dujų kaina už 1 MWh Sutarties galiojimo laikotarpiu bus apskaičiuojama:

|  |
| --- |
| **TTFI +/- [...] Eur/ MWh** |

 **TTFI** − Dujų kainos dedamoji (Eur/ MWh), kurios reikšmė nustatoma prieš kiekvieną Dujų tiekimo mėnesį einančio mėnesio priešpaskutinę ICE biržos darbo dieną\*\*\*\*\* bei taikoma pilną Dujų tiekimo mėnesį kaip tai nustatyta ICE biržos metodikoje ir yra skelbiama ICE biržos svetainėje [https://www. theice. com/](https://www/) bei prieinama pagal licenciją duomenų tiekėjams visame pasaulyje.

 **[...] Eur/ MWh –** tiekėjo pasiūlyme nurodyta nuolaida/ antkainis**.**

\*\*\*\*\* *ICE birža gali taikyti išimtis dėl konkretaus Ataskaitinio laikotarpio TTFI**reikšmės nustatymo dienos. Informacija apie taikomą išimtį (−is) oficialiai skelbiama minėtos biržos svetainėje* [*https://www.theice.com/*](https://www.theice.com/)*.*

 14.8.5. Siekiant ekonominio naudingumo, Sutarties galiojimo laikotarpiu Įsigyjančioji organizacija turi teisę prašyti tiekėjo fiksuoti Dujų kainą (TTFI ± nuolaida/ antkainis) ateities mėnesiams ir kiekiui, kai prognozuojama vidutinė gamtinių dujų ateities sandorių kaina, kuri skelbiama *Intercontinental Exchange* (ICE) interneto svetainės skiltyje *Dutch TTF GAS Futures*, planuojamam kainos fiksavimo laikotarpiui yra ne mažesnė už Įsigyjančiosios organizacijos prašymu Valstybinės energetikos reguliavimo tarnybos apskaičiuotą svertinę vidutinę gamtinių dujų žaliavos kainą per paskutinius 36 (trisdešimt šešis) mėnesius iki kainos fiksavimo. Fiksuota kaina gali būti ne daugiau kaip 10 (dešimt) procentų didesnė už *Intercontinental Exchange* (ICE) interneto svetainės skiltyje *Dutch TTF GAS Futures* skelbiamą atitinkamo pristatymo laikotarpio vidutinę gamtinių dujų ateities sandorių kainą.

Įsigyjančiosios organizacijos raštiškas prašymas dėl kainos fiksavimo pateikiamas tiekėjui ne vėliau kaip paskutinę einamojo mėnesio darbo dieną. Įsigyjančiosios organizacijos rašytinis prašymas yra laikomas įsipareigojimu įsigyti iš tiekėjo prašyme nurodytą Dujų kiekį už nurodytą Dujų kainą, t. y. fiksuota TTFI reikšmė, taikant antkainį/ nuolaidą, nurodytą tiekėjo pasiūlyme. Tiekėjas, gavęs Įsigyjančiosios organizacijos prašymą fiksuoti Dujų kainą ir kiekį konkrečiam tiekimo Ataskaitiniam laikotarpiui, raštu informuoja Įsigyjančiąją organizaciją apie Dujų kainos fiksavimą konkrečiam Dujų kiekiui ir konkrečiam Ataskaitiniam laikotarpiui. Dujų kainos dydis gali būti lygus arba mažesnis už Įsigyjančiosios organizacijos nustatytą ir prašyme nurodytą viršutinę Dujų kainos ribą. **Atskiras susitarimas dėl to nesudaromas**.

 14.8.6. Tiekėjas įsipareigoja pateikti sąskaitą faktūrą Įsigyjančiajai organizacijai už per Ataskaitinį laikotarpį patiektas Dujas iki 7−os po Ataskaitinio laikotarpio kalendorinės dienos abiem Sutarties šalims priimtinu ir Sutartyje nurodytu būdu.

 14.8.7. **Tiekėjo galutiniame pasiūlyme nurodyta Dujų nuolaida/ antkainis (Eur/ MWh, be PVM) yra fiksuota ir negali kisti visu Sutarties galiojimo laikotarpiu.**

 14.8.8. Įsigaliojus Lietuvos Respublikos teisės aktams dėl PVM dydžio pasikeitimo, kuriais būtų keičiami PVM tarifai, mokėtinos sumos už per Ataskaitinį laikotarpį patiektas Dujas bus perskaičiuojamos nuo atitinkamų teisės aktų įsigaliojimo dienos taikant pasikeitusius PVM tarifus. Visos Įsigijančiosios organizacijos tiekėjui mokėtinos sumos su visais pakeitimais yra nurodomos PVM sąskaitoje faktūroje, o Sutartyje nustatyta Dujų kaina ir/ ar bendra Sutarties kaina tikslinamos Sutarties šalims pasirašant priedą. Pasikeitus kitiems mokesčiams, Sutarties kaina nekeičiama.

 14.8.9. **Tiekėjas, kitą darbo dieną nuo paskelbimo dienos, pateikia Įsigyjančiajai organizacijai ICE biržoje paskelbtą TTFI reikšmę (Eur/MWh, be PVM)**.

 14.8.10. Dujų kokybė turi atitikti Sutartyje, Techninėje specifikacijoje ir Lietuvos Respublikos įstatymuose bei kituose norminiuose teisės aktuose gamtinėms dujoms keliamus reikalavimus.

 14.8.11. Tiekėjas įsipareigoja Dujas pristatyti Sutartyje nustatytais terminais ir tvarka.

 14.8.12. Sutarties sąlygos jos galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Taisyklių 3 punkte nustatyti principai ir 4 punkte nurodyti tikslai.

 14.8.13. Įsigyjančioji organizacija turi teisę vienašališkai, nesikreipdama į teismą, prieš 5 (penkias) kalendorines dienas raštu apie tai įspėjusi tiekėją, nutraukti Sutartį, jeigu tiekėjas iš esmės pažeidė Sutartį. Tiekėjo padarytas Sutarties pažeidimas laikomas esminiu, jeigu praleistas prievolės įvykdymo terminas; Dujos ar jų tiekimas neatitinka Sutartyje ir/ ar Techninėje specifikacijoje nustatytų reikalavimų; tiekėjo kvalifikacija tapo nebeatitinkančia šios Sutarties reikalavimų; tiekėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus; jei tiekėjas dėl savo kaltės negali ir/ arba atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės; yra kitos aplinkybės, numatytos Lietuvos Respublikos civilinio kodekso 6.217 straipsnyje.

 14.8.14. Sutarties šalys yra materialiai atsakingos viena kitai, jeigu dėl netinkamo šios Sutarties sąlygų ar įsipareigojimų vykdymo ir nevykdymo kuri nors šios Sutarties šalis patiria nuostolius.

 14.8.15. Jeigu Įsigyjančioji organizacija nesumoka tiekėjui už patiektas Dujas Sutartyje nustatytais terminais, tiekėjui pareikalavus, Įsigyjančioji organizacija įsipareigoja sumokėti 0,02 % dydžio delspinigius nuo nesumokėtos sumos už kiekvieną uždelstą kalendorinę dieną.

 14.8.16. Tiekėjas įsipareigoja atlyginti Įsigyjančiajai organizacijai dėl Sutarties pažeidimo padarytus tiesioginius nuostolius, taip pat atlyginti Įsigyjančiajai organizacijai dėl to patirtas visas išlaidas.

 14.8.17. Sutartis įsigalioja nuo jos pasirašymo dienos (vėliausio Sutarties šalies parašo datos) ir galioja: 6 (šešis) mėnesius (taikoma1 Pirkimo objekto daliai); 10 (dešimt) mėnesių (taikoma 2 Pirkimo objekto daliai) – Dujų tiekimo laikotarpis nurodytas Techninėje specifikacijoje.

 14.8.18. Įsigyjančioji organizacija esant poreikiui turi teisę patikslinti, savaitinius, paros Dujų tiekimo grafikus, pateikdama juos derinti el. paštu, tiekėjo savitarnos svetainėje, ar kitu abiem Sutarties šalims priimtinu būdu:

 14.8.18.1. iki einamojo Ataskaitinio laikotarpio 20 d. 12.00 val. pateikia ateinančio Ataskaitinio laikotarpio preliminarų Dujų tiekimo grafiką. Tiekėjas kitą einamojo Ataskaitinio laikotarpio darbo dieną po Dujų tiekimo grafiko pateikimo, iki 12.00 val. informuoja Įsigyjančiąją organizaciją apie Dujų tiekimo grafiko patvirtinimą arba koregavimą.

 14.8.18.2. kiekvieną darbo dieną, einančią prieš Gamtinių dujų parą, iki 11.00 val. gali teikti patikslintą Dujų tiekimo grafiką kitai parai. Tiekėjas tą pačią darbo dieną iki 13.00 val. informuoja Įsigyjančiąją organizaciją apie Dujų tiekimo grafiko patvirtinimą arba koregavimą. Jei Gamtinių dujų para yra nedarbo ar oficialios šventės diena, Dujų tiekimo grafikas pateikiamas ir tvirtinamas paskutinę darbo dieną prieš nedarbo ar oficialios šventės dieną.

 14.8.18.3. kiekvieną darbo dieną iki 12.00 val. gali teikti patikslintą Dujų tiekimo grafiką einamai parai. Tiekėjas tą pačią darbo dieną iki 13.00 val. informuoja Įsigyjančiąją organizaciją apie Dujų tiekimo grafiko patvirtinimą arba koregavimą.

14.8.19. Tiekėjas negali reikalauti pateikti papildomų užtikrinimo priemonių dėl vėlavimo apmokėti sąskaitas faktūras nei numatyta Sąlygų 14.8.15 punkte.

 14.8.20. Sutarties šalys įsipareigoja laikytis REMIT reglamento ir Įgyvendinimo reglamento nuostatų bei iš jų kylančių pareigų, kiek šių šalių santykiai pagal Sutartį ir Sutarties vykdymas patenka į REMIT reglamento ir Įgyvendinimo reglamento taikymo sritį.

 14.8.21. Sutartis gali būti nutraukta bendru rašytiniu Sutarties šalių susitarimu.

 14.8.22. Sutarties nutraukimo atveju, Sutarties šalys privalo įvykdyti įsipareigojimus, kilusius iki Sutarties nutraukimo/ pasibaigimo dienos.

 14.8.23. Šalys susitaria, kad jeigu kuri nors Sutarties ir/ ar jos priedų sąlyga prieštarauja viešuosius pirkimus reglamentuojančių teisės aktų nuostatoms ir/ ar Įsigijančiosios organizacijos atlikto Pirkimo sąlygoms, pirmenybė teikiama ir Sutarties Šalių santykiams yra taikomos viešuosius pirkimus reglamentuojančių teisės aktų nuostatos ir/ ar Įsigyjančiosios organizacijos atlikto Pirkimo sąlygos.

 14.8.24. Kitas sąlygas Sutarties šalys aptaria Sutartyje.

 14.8.25. Įsigyjančioji organizacija numato 1 ir 2 Pirkimo objekto dalims sudaryti vieną Sutartį, jei šių Pirkimo objekto dalių laimėtoju išrenkamas tas pats tiekėjas.

**XV SKYRIUS**

**PRETENZIJŲ NAGRINĖJIMO TVARKA**

 15.1. Tiekėjai gali pateikti pretenziją Įsigyjančiajai organizacijai. Pretenzija turi būti pareikšta raštu per 5 (penkias) darbo dienas nuo dienos, kurią kandidatas sužino arba turi ir gali sužinoti apie tariamą savo teisių pažeidimą, bet ne vėliau kaip 5 (penkias) darbo dienos iki Atidėjimo termino pabaigos arba Sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.

 15.2. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam tiekėjui apie priimtą sprendimą.

 15.3. Bet kokie Įsigyjančiosios organizacijos ir tiekėjų tarpusavio santykiai, nenumatyti šiose
Sąlygose, reguliuojami Lietuvos Respublikos įstatymais, Taisyklėmis ir kitais teisės aktais.

PRIDEDAMA:
1 priedas − Techninė specifikacija, 2 lapai.

2 priedas − Pasiūlymo forma, 5 lapai.

|  |  |  |
| --- | --- | --- |
| Akcinė bendrovėRaudondvario pl. 84LT-47179 Kaunas | Tel. 8 800 11011El. p. info@kaunoenergija.ltwww.kaunoenergija.lt | Duomenys kaupiami ir saugomi Juridinių asmenų registreKodas 235014830, PVM kodas LT350148314A. s. LT607044060002866144, AB SEB bankas |